Zik-nni yella uɣerda d tɣerdayt, kkren ad ggen azeṭṭa, tenna-as tɣerdayt i uɣerdanni: siwel i lǧiran iwakken anenneḍ tiddi i uzeṭṭa-agi, dɣa yenṭeq uɣerda-nni yenna-as ala taḥbult-nneɣ i yiman-nneɣ, tagguct-nneɣ i yiman-nneɣ, dɣa kkren ad nnḍen tiddinni iman-nsen. Dɣa tedda-as tsakult i tɛeddist n uɣerda-nni. Mmaren-t-d tjeɣdatin-is. Dɣa ṭeṭṭef tɣerdayt-nni abrid-is ɣer taɣaḍt iwakken as-d-tefk cwiṭ n uyefki iwakken ad yeḥlu, tenna-as: a taɣaḍt fkiyid cwit ukeffa, akeffa i tɛeddist n belɣardac tenna-d čček, taɣaḍt terra-as awiyid lwarq n tara, syin truḥ ɣer tara tenna-as: a tara fkiyid lwarq lwarq i taɣaḍt taɣaḍt adefk akeffa, akeffa i tɛeddist n belɣadac tenna-d čček.terra-as tara: awiyid aman swiyi iwakken ad fkeɣ lwerq. Tɛedda ɣer tala: a tala fkiyid aman aman i tara tara adefk lwerq, lwerq i taɣaḍt, taɣaḍt adefk akeffa, akeffa i tɛeddist n belɣardac tenna-d čček.